open-index/open-wikipedia-markdown huggingface dataset:
Mikaël Silvestre

**Mikaël Samy Silvestre** (s. 9. elokuuta 1977 Chambray-lès-Tours, Ranska) on ranskalainen jalkapalloilija, joka kotimaansa lisäksi pelasi Italiassa, Englannissa ja Saksassa sekä uransa loppuvaiheissa Yhdysvalloissa ja Intiassa. Hän oli pelipaikaltaan puolustaja.

Silvestre aloitti uransa Rennesissä kaudella 1995–1996. Vuonna 1998 Silvestre myytiin Italian Serie A:n Internazionaleen ja jo vuotta myöhemmin Englannin valioliigan Manchester United osti Silvestren pelaajaoikeudet 3,5 miljoonalla punnalla. Tulevan yhdeksän vuoden aikana hän saavutti seurassa muun muassa Valioliigan mestaruuden neljästi sekä FA Cupin, liigacupin ja Mestarien liigan kerran. Kesällä 2008 Silvestre siirtyi kaksivuotisella sopimuksella Arsenaliin. Vuonna 2010 Silvestre siirtyi ilmaiseksi saksalaisseura Werder Bremeniin. 

Ranskan maajoukkueessa Silvestre pelasi ensimmäisen ottelunsa 27. helmikuuta 2001 Saksaa vastaan. Hän voitti joukkueen kanssa Confederations Cupin vuosina 2001 ja 2003. MM-kilpailuissa 2002 hän kuului Ranskan miehistöön mutta ei päässyt pelaamaan. Vuoden 2004 EM-kilpailuissa Silvestre sai runsaasti kritiikkiä muun muassa aiheutettuaan Kroatia-ottelussa vastustajalle rangaistuspotkun. Hän oli mukana myös vuoden 2006 MM-kilpailuissa, jossa Ranska ylsi loppuotteluun.

## Lähteet
Aristobulos IV

**Aristobulos IV** (31 eaa. – 7 eaa.) oli Juudean kuninkaan Herodes Suuren poika tämän toisesta avioliitosta Mariamme I:n kanssa. 

Vuonna 20 eaa. Aristobulos ja hänen veljensä Aleksandros lähetettiin Roomaan, missä keisari Augustus huolehti heidän kasvatuksestaan. Juudea oli tuolloin Rooman vihollisvaltio, ja pojat olivat eräänlaisia panttivankeja. Pojat palasivat Jerusalemiin vuonna 12 eaa.; kansa otti heidät vastaan ilomielin. Herodes kuitenkin teloitutti pojat vuonna 7 eaa. heidän velipuolensa Antipatroksen syytettyä heitä maanpetturuudesta.

## Lapsia
* Herodes Agrippa – Hallitsi Juudean kuninkaana vuosina 37–44.
* Herodias
IAAF:n World Athletics -sarja

**IAAF:n World Athletics -sarja** on kesän mittaan eritasoisista yleisurheilun GP-kilpailuista koostuva sarja. Sarjan kilpailut jaetaan kahteen tasoon, joista ykköstasoon kuuluvat Kultaisen liigan ja Super Grand Prix -kilpailut ja kakkostasoon Grand Prix -kisat.

Ensimmäisen tason kisoista urheilijoille jaetaan kisasijoitusten perusteella pisteitä kaksinkertainen määrä toiseen tasoon verrattuna. Kerättyjen pisteiden perusteella määräytyy se, ketkä urheilijat osallistuvat kauden päätteeksi in. Pisteisiin lasketaan urheilijan viisi parasta (heittolajeissa vain neljä parasta) kisaa. Finaaliin pääsee seitsemän (yli 1 500 metrin juoksuissa 11) eniten pisteitä kerännyttä urheilijaa. Lisäksi IAAF voi kutsua urheilijoita villillä kortilla.

## Katso myös
*Yleisurheilun GP-kausi 2008
*Yleisurheilun GP-kausi 2009
Cristian Riveros

**Cristian Miguel Riveros** (s. 16. lokakuuta 1982 J.A. Saldivar) on paraguaylainen jalkapalloilija. Keskikentällä pelaava Riveros on vuodesta 2018 edustanut Club Libertadia, jonne hän palasi yli kymmenen vuoden tauon jälkeen. Hän aloitti uransa kotikaupunkinsa Colón de J.A. Saldivarissa, jonka jälkeen pelasi San Lorenzossa ja Tacuaryssa. Hän on kotimaansa lisäksi pelannut Meksikossa, Englannissa, Turkissa ja Brasiliassa.

Riveroksen ensimmäinen maaottelu oli 4. toukokuuta 2005 Ecuadoria vastaan. Vuoden 2006 MM-kisoissa hän oli mukana kahdessa ottelussa ja vuoden 2010 MM-kisoissa viidessä ottelussa. Hän on pelannut kaikkiaan 99 maaottelua, joissa hän on tehnyt 16 maalia.

## Lähteet
Narupatsaat

**Narupatsaat** on metalliyhtye Saran esikoisalbumi, joka on julkaistu vuonna 2000. Levyllä on vielä kuultavissa yhtyeen esikuvien, kuten Kornin ja Deftonesin, vahva vaikutus ja levyn musiikki ei ole yhtä koneistettua kuin myöhemmillä äänitteillä. Levyltä on julkaistu singleinä kappaleet ”Silmiin & sydämiin” ja ”Seuraa”, joista jälkimmäisestä tehtiin myös musiikkivideo.

## Kappaletiedot
Kaikki sovitukset Sara.

# 
# 
# 
# 
# 
# 
# 
# 
# 
# 
# 
# 

## Kokoonpano
* Jorma Korhonen – laulu, kitara, koneet, kansikuva
* Antti Tuomivirta – kitara, koneet, kansikuva
* Kristian Udd – basso, koneet
* Tommi Koivikko – kitara, koneet
* Eetu Uusitalo – rummut, koneet

### Vierailevat muusikot
* Antti Pitkäjärvi ja Masa Maunula – taustalaulut
* Toni Kurkimäki, Ari Laurila, Sami Pöntinen – koneet
* Janne Joutsenniemi – editointi

### Muut tekijät
* Ari Laurila – äänitys ja miksaus (Oldbang Studio, Lapua)
* Michael Sjöblom – valokuvat
* Mika Jussila – masterointi (Finnvox)

## Lähteet
* Saran Narupatsaat -albumi meteli.netissä

## Aiheesta muualla
* Narupatsaat Discogsissa
Jari Tourunen

**Jari Pekka Tourunen** (s. 9. kesäkuuta 1963 Vaasa) on suomalainen journalisti ja viestinnän konsultti. Tourunen aloitti alkuvuodesta 2018 *[[Ilta-Sanomat|Ilta-Sanomien]]* toimituspäällikkönä ja johtoryhmän jäsenenä. *Ilta-Sanomiin* Tourunen siirtyi Suomen Koripalloliiton ja ProBasket Oy:n toimitusjohtajan tehtävästä, jossa hän työskenteli vuodesta 2016 aina *Ilta-Sanomiin* siirtymiseensä saakka. Sitä ennen hän työskenteli ''Savon Sanomien'' päätoimittajana 2006–2015.

Tourunen valmistui filosofian maisteriksi Tampereen yliopistosta 1986, minkä lisäksi hän on opiskellut Turun yliopistossa ja Southern Illinois Universityssä Yhdysvalloissa. Pääaineenaan Tourusella oli yleinen historia.

1980-luvun jälkipuoliskolla Tourunen työskenteli kesätoimittajana ''Keskisuomalaisessa'' (1986), *Savon Sanomissa* (1987, 1988) ja ''Iltalehdessä'' (1989), jossa hän työskenteli toimittajana erikoistuen talousrikollisuuteen 1990–1995 ja uutispäällikkönä 1995–1997. Tourunen oli välillä ''Taloussanomien'' uutispäällikkönä 1997–1998 ja palasi uutispäälliköksi *Iltalehteen* vuosiksi 1998–2006. Hän johti politiikan ja talouden toimitusta 2005–2006.

Vuonna 2006 Tourunen siirtyi *Savon Sanomien* päätoimittajaksi ja vuonna 2007 vastaavana päätoimittajaksi. Hän jätti tehtävän lokakuussa 2015. Syynä olivat ”strategiset näkemyserot kehityssuunnista”.

Vuodesta 2020 Tourunen on työskennellyt suorahakualalla.

## Lähteet

## Aiheesta muualla
*
Toivo (kristinusko)

**Toivo** () on kristillisessä perinteessä yksi kolmesta teologisesta hyveestä. Uudessa testamentissa Paavalin ensimmäisessä korinttolaiskirjeessä () sanotaan ”Niin pysyvät nämä kolme: usko, toivo, rakkaus.”

Uskonnollisessa taiteessa Toivon allegoria esitetään usein yhdessä Uskon kanssa, koska molemmat liittyvät kuolemanjälkeisen elämän odotukseen. Toivo voi seisoa ankkurin vierellä, koska Paavali vertasi ankkuria ja pelastuksen toivoa.

## Katso myös
* Toivo (tunne)

## Lähteet
Asterix ja Obelix: Tehtävä Kleopatra

**Asterix ja Obelix: Tehtävä Kleopatra** (Mission Cléopâtre) on Ranskassa vuonna 2002 valmistunut, kaiken kaikkiaan toinen Asterix-elokuva, jota ei toteutettu animaationa.

## Juoni

Kleopatra lyö Julius Caesarin kanssa vetoa siitä, ettei Egyptin kansa ole menettänyt suuruuttaan aikojen saatossa. Kleopatra lupaa rakentaa Caesarille palatsin osoittaakseen, että se on totta. Nuori arkkitehti Numerobis pyydetään suunnittelemaan ennennäkemättömän hieno temppeli kuningattaren kunniaksi: aikaa on kolme kuukautta tai hänet heitetään krokotiileille. Numerobis tuntee tietäjä Akvavitixin sekä tämän taikajuoman maineen, ja pyytää hänen apuaan. Asterix ja Obelix menevät vanhan tietäjäystävänsä kanssa Egyptiin, mikä onkin hyvä, sillä kuullessaan rakennustyön edistymisestä Julius Caesar päättää turvautua sekä juoniin että sotavoimiin vedon voittamiseksi.

## Aiheesta muualla
*
Zlatan Bajramović

**Zlatan Bajramović** (s. 12. elokuuta 1979 Hampuri, Länsi-Saksa) on bosniahertsegovinalainen jalkapalloilija, joka edusti urallaan Saksan Bundesliigassa FC St. Paulia, SC Freiburgia, Schalke 04:ää ja Eintracht Frankfurtia. 182 senttimetriä pitkä Bajramović pelasi puolustavassa roolissa keskikentällä.

Bajramović pelasi Bosnia ja Hertsegovinan maajoukkueessa 35 ottelua ja teki niissä kolme maalia. Hän on kuitenkin asunut koko ikänsä Saksassa.

## Lähteet

## Aiheesta muualla

*Bajramović Yahoo! Sportsin tietokannassa
Nelson Valdez

**Nelson Antonio Haedo Valdez** (s. 28. marraskuuta 1983 Caaguazú, Paraguay) on paraguaylainen jalkapalloilija. Hän on edustanut seuratasolla muun muassa Saksassa Werder Bremeniä, Borussia Dortmundia ja Eintracht Frankfurtia, Espanjassa Hérculesta ja Valenciaa, Venäjällä Rubin Kazania sekä Yhdysvalloissa Seattle Soundersia. Hän on pelipaikaltaan hyökkääjä.

## Seurajoukkueura
Valdez aloitti ammattilaisuransa kotimaansa Club Atlético Tembetaryssa. Pienen palkan takia hän oli asunnoton ja joutui asumaan stadionin penkkirivien alla kaksi vuotta. Saksalaisen Werder Bremenin  puheenjohtaja Jürgen Born näki hänen peliään ja kutsui hänet Saksaan. Hän sai paikan reservijoukkueeseen 18-vuotiaana joulukuussa 2001. Kaksi ensimmäistä kautta hän pelasi Regionalliigaa, mutta nousi kaudelle 2003–2004 ykkösjoukkueeseen. Tuolla kaudella Werder Bremen voitti sekä Bundesliigan että Saksan cup -mestaruuden. Valdezin peliaikaa Bremenissä rajoitti se, että joukkueessa oli samalle pelipaikalle vaihtoehtoina muun muassa Miroslav Klose ja Ivan Klasnić.

Toukokuussa 2006 hän teki nelivuotisen sopimuksen Borussia Dortmundin kanssa. Valdez kuului ensimmäisellä kaudellaan 2006–2007 joukkueen avauskokoonpanoon, mutta suuresta peliajasta huolimatta hänellä oli vaikeuksia maalinteossa.

Neljän kauden jälkeen Dortmundissa ja yhteensä yhdeksän kauden jälkeen Saksassa, hän siirtyi vuonna 2010 neljän miljoonan euron siirtokorvauksella espanjalaiseen Hérculesiin. Hän teki ensiesiintymisensä alicantelaisseurassa 11. syyskuuta 2010 vierasottelussa Barcelonaa vastaan. Valdez teki ottelussa kaksi maalia, kun Hércules teki historiaa ottamalla 2–0-voiton Barcelonasta.

## Maajoukkueura
Valdez edusti maataan vuoden 2003 nuorten MM-kisoissa sekä vuosien 2004, 2011, 2015 ja 2016 Copa Américassa. Hänen ensimmäinen aikuisten maaottelunsa oli 8. heinäkuuta 2004 Costa Ricaa vastaan. Vuoden 2006 MM-kisoissa hän pelasi kaikissa Paraguayn kolmessa ottelussa ja vuoden 2010 MM-kisoissa kaikissa viidessä ottelussa. Hän on pelannut kaikkiaan 77 maaottelua ja tehnyt niissä 13 maalia vuosina 2004–2016.

## Lähteet

## Aiheesta muualla
* Valdezin tilastot Fussballdaten -sivustolla 
* Valdezin tilastot National Football Teams -sivustolla
Kumasi

**Kumasi** on kaupunki Ghanassa, Ashantin hallintoalueella. Se sijaitsee maan eteläisissä keskiosissa noin 250 kilometrin ajomatkan päässä pääkaupungista Accrasta. Bosumtwi-järvelle on matkaa noin 32 kilometriä pohjoiseen.  Kahden miljoonan asukkaan Kumasi on Ghanan toiseksi suurin kaupunki ja siellä on maan suurin jalkapallostadion. Yhdistyneiden kansakuntien pääsihteerinä 1997–2006 toiminut Kofi Annan oli kotoisin Kumasista. Kaupunki on pitkään kuulunut Ghanan varakkaimpiin kaupunkeihin teollisuutensa vuoksi. Siellä on metsäteollisuutta ja siellä myös kaivetaan kultaa.

Kaupungin yliopistoihin kuuluu Kwame Nkrumahin luonnontieteen ja tekniikan yliopisto (KNUST).

## Lähteet

## Aiheesta muualla
Millon Wolde

**Millon Wolde** (s. 17. maaliskuuta 1979) on etiopialainen kestävyys- ja maastojuoksija.

Wolde aloitti kansainvälisen kilpauransa vuonna 1996, jolloin hän sijoittui Kapkaupungissa järjestetyissä nuorten maastojuoksun MM-kilpailuissa kahdeksanneksi ja Sydneyssä nuorten yleisurheilun MM-kilpailuissa kuudenneksi 3&nbsp;000 metrin estejuoksussa. Vuonna 1997 hän voitti maastojuoksussa nuorten MM-hopeaa Torinossa ja 1998 nuorten maailmanmestaruuden Marrakechissa järjestetyissä kisoissa. Hän voitti myös radalla nuorten maailmanmestaruuden voittamalla Annecyssä, Ranskassa järjestetyissä nuorten yleisurheilun MM-kisoissa 5 000 metrin juoksun. Samana vuonna hän edusti Etiopiaa maantieviestijuoksun maailmanmestaruuskilpailuissa Manauksessa Brasiliassa. Wolde juoksi ensimmäisen viiden kilometrin mittaisen osuuden, jonka päätteeksi hän toi Etiopian vaihtoon kilpailun johdossa, mutta joukkue taipui lopulta Kenialle ja jäi viestin toiseksi.

Vuonna 1999 Wolde siirtyi kilpailemaan miesten sarjoissa. Maastojuoksun MM-kisoissa Belfastissa hän juoksi lyhyen matkan neljänneksi. Samana vuonna Maebashin sisäratojen MM-kilpailuissa hän voitti pronssia 3 000 metrin juoksussa. Sevillan MM-kisoissa hän oli 5&nbsp;000 metrillä kahdeksas. Vuonna 2000 hän oli Vilamourassa, Portugalissa järjestetyissä maastojuoksun MM-kilpailuissa 15. lyhyellä matkalla. Wolde ylsi uransa suurimpaan saavutukseen Sydneyn olympialaisissa 2000, jolloin hän voitti yllättäen 5&nbsp;000 metrin juoksun olympiakultaa ajalla 13.35,49. Hän voitti MM-hopeaa vielä seuraavissa MM-kisoissa Edmontonissa 2001 5&nbsp;000 metrillä, mutta tämän jälkeen hän ei ole loukkaantumisten takia päässyt enää parhaiden päiviensä tasolle.

## Lähteet
* 

### Viitteet
Dante López

**Dante Rafael López Farina** (s. 16. elokuuta 1983 Asunción) on paraguaylainen jalkapalloilija. Kärkihyökkääjänä pelaava López on edustanut muun muassa espanjalaista Córdobaa, italialaisia Genoaa ja Crotonea sekä pisimpään kotimaansa Pumas UNAM:ia. 

López aloitti uransa kotimaassaan Club Sol de Américassa ja Cerro Porteñoa. Hän herätti ulkomaisten seurojen kiinnostuksen vuoden 2003 nuorten MM-kisojen jälkeen. Vielä samana vuonna hän siirtyi israelilaiseen Maccabi Haifaan. Israelissa López ei kuitenkaan onnistunut vaan siirtyi Espanjan Córdoban kautta takaisin kotimaahansa ensin Club Nacionaliin ja sitten Olimpia Asuncióniin. Vuonna 2006 hän solmi sopimuksen Genoan kanssa.

López pelasi ensimmäisen maaottelunsa 2. huhtikuuta 2003 Hondurasia vastaan. Vuoden 2006 MM-kisoissa hän pelasi yhdessä ottelussa 28 minuuttia. López on pelannut 28 maaottelua, joissa hän on tehnyt kaksi maalia. Viimeisimmän maaottelunsa hän pelasi vuonna 2013.

## Seurat

*1998-2002 Sol de América (Paraguay)
*2002 Cerro Porteño (Paraguay)
*2003 Maccabi Haifa FC (Israel)
*2004 Córdoba CF (Espanja)
*2005 Nacional (Paraguay)
*2005 Olimpia Asunción (Paraguay)
*2006 Genoa CFC (Italia)

## Lähteet
Inis

**Inis** on Heinolasta kotoisin oleva rullalauta-rock-yhtye. Yhtye perustettiin vuonna 1993 nimellä *Ineradicable plays shackle me not*, mutta Inis-nimeen siirryttiin jo seuraavana vuonna. Yhtyeen ainut alkuperäinen jäsen on laulaja-kitaristi Sami Yli-Pihlaja. 2000-luvun loppupuolella yhtye vaihtoi nimekseen **Das Ainis** ja vaihtoi esiintymiskielensä suomesta saksaksi. Vuonna 2015 yhtye nauhoitti kolmannen levynsä, joka on sävelletty vuosina 1997–2004 ja sanoitettu teemalevyksi vuonna 2004 yhdessä yhtyeen alkuperäisen rumpali Sipe Santapukin kanssa. 

## Soittajat

* Sami Yli-Pihlaja – kitara, laulu
* Tuukka Temonen – basso (1993–1997)
* Simo Santapukki – rummut (1993–1996)
* Ruukku Koponen – kitara (1993–1995)
* Jari Ikonen: kitara (1995–1997), basso (2000–2003)
* Samu Lassila – rummut (1996–2003), basso (2003–)
* Tomi Helojoki – kitara (1997)
* Mikko Silvennoinen – basso (1997–2000)
* Leevi Peltonen – kitara (1997–)
* Jukkis Isotalus – rummut (2003–2015)

## Julkaisut

* *Inis I* (2000)
* *Muuli* (2003)

## Aiheesta muualla
* https://fi-fi.facebook.com/pages/Das-Ainis/186183341409697
Blowin’ in the Wind

**”Blowin’ in the Wind”** on Bob Dylanin vuonna 1962 säveltämä kappale, joka julkaistiin hänen *[[The Freewheelin’ Bob Dylan]]* -albumillaan vuonna 1963. ”Blowin’ in the Wind” on yksi Dylanin tunnetuimmista kappaleista.

”Blowin’ in the Wind” oli suuri harppaus eteenpäin Dylanin laulunteossa, sillä ennen sen kirjoittamista Dylan oli yleensä sitonut kappaleensa johonkin tiettyyn tapahtumaan. ”Blowin’ in the Wind” ei sen sijaan viittaa mihinkään tapahtumaan, mikä on kenties yksi syy siihen, että kappale on vielä vuosikymmenienkin jälkeen niin suosittu. Kappale käsittelee filosofisia kysymyksiä rauhasta, sodasta ja vapaudesta. Laulun teemat ovat yleismaailmallisia ja ajattomia.

Dylan sai innoituksen "Blowin’ in the Windin" kirjoittamiseen eräänä iltapäivänä huhtikuussa 1962, jolloin hän oli The Commons -nimisessä kahvilassa Greenwich Villagessa keskustelemassa ystäviensä kanssa politiikasta. Dylan alkoi kirjoittaa kappaleen sanoja paperille, ojensi kitaransa ystävälleen David Cohenille ja pyysi tätä soittamaan sointuja. Samana iltana hän esitti kappaleen ensimmäistä kertaa julkisesti Gerde’s Folk City -baarissa. Alun perin ”Blowin’ in the Wind” oli kaksisäkeistöinen, mutta pian laulun ensiesityksen jälkeen Dylan lisäsi näiden kahden säkeistön väliin kolmannen.

Lukuisat artistit Dylanin lisäksi ovat esittäneet tai levyttäneet kappaleen. Tunnetuimpia heistä ovat muun muassa folk-trio Peter, Paul and Mary, jotka saivat versiostaan Grammy-palkinnon, kantrikitaravirtuoosi Chet Atkins, folk-laulaja Judy Collins, soul-laulaja Sam Cooke, Etta James, Marlene Dietrich, Elvis Presley, Stevie Wonder, John Fogerty, Me First and the Gimme Gimmes ja Dolly Parton. ”Blowin’ in the Wind” soi myös *[[Forrest Gump]]* -elokuvassa (Joan Baezin laulamana). 

Suomeksi kappaleen on kääntänyt Pertsa Reponen nimellä ”Tuulelta vastauksen saan”, ja sen ovat levyttäneet muun muassa Finntrio, Ritva Kopra, Marko Junnilainen ja Mestarit-kokoonpano.

## Aiheesta muualla
* Sanoitus.
Rotunda

**Rotunda** on rakennustaiteessa käytetty pyöreä, kupolilla varustettu rakennustyyppi, yleensä kirkko tai joissakin tapauksissa yksityispalatsin eteishalli tai museon tai kirjaston lukusali (British Museum). Esikuvana toimii Roomassa sijaitseva antiikkinen temppeli, myöhemmin kirkoksi muunnettu Pantheon.

## Esimerkkejä rotundoista

* Thessalonikin Rotunda Kreikassa oli mahdollisesti alun perin tarkoitettu Galeriuksen mausoleumiksi. Bysanttilaisena aikana se oli käytössä kirkkona.
* Niin kutsuttu Minerva Medican temppeli (oikeammin Nymphaeum) Roomassa 300-luvulta edustaa jo siirtymävaihetta bysanttilaiseen arkkitehtuuriin. Rakennus on huonossa kunnossa, ja sen kupoli sortui 1828.
* Hämeenlinnan kirkko on suunniteltu Pantheonin antaman esikuvan pohjalta.
* Turun ortodoksinen kirkko on rotunda.
* Pietarin lähistöllä Aleksandrovskissa on samankaltainen Pyhän kolminaisuuden kirkko (Kulitsa ja pasha) 1700-luvulta.
* Yhdysvalloissa Virginian yliopiston kampuksella on hyvin Pantheonin kaltainen, vain puolet pienempi rotunda.
* Columbian yliopiston kirjasto on saanut vahvoja vaikutteita Pantheonista.
* Thomas Jeffersonin kotitalo Monticello Virginian Charlottesvillessä on sekin Pantheonin inspiroima.
* Washington (DC):n Jeffersonin muistomerkki.
* Napolissa on Pantheonin myöhäissyntyinen kopio, San Francesco di Paolan kirkko. Se rakennettiin Napolin kuninkaan Ferdinand IV:n aikana 1816–1836 Pietro Bianchin piirustusten mukaan. Kirkon holvikupoli on hyvä ennallistus Pantheonista antiikin aikana.
* Genovassa sijaitsevaan Cimitero di Staglienon kompleksiin kuuluu mm. rotunda.

## Lähteet
Denis Caniza

**Denis Ramón Caniza Acuña** (s. 29. elokuuta 1974) on paraguaylainen jalkapalloilija. Puolustajana pelannut Caniza edusti kotimaansa seurojen lisäksi argentiinalaista Club Altlético Lanúsia sekä meksikolaisia Santos Lagunaa, Cruz Azulia, Club Léonia ja Irapuatoa. Kotimaassaan Olimpia Asunciónissa pelatessaan hän voitti Paraguayn mestaruuden vuosina 1995, 1997, 1998 ja 1999.

Maajoukkueessa Caniza oli Paraguayn joukkueen vakiopelaajia vuodesta 1996. Hänen ensimmäinen maaottelunsa oli 10. marraskuuta 1996 Ecuadoria vastaan. Caniza pelasi MM-kisoissa vuosina 1998, 2002, 2006 ja 2010. Hän pelasi 100 maaottelua, joissa hän teki yhden maalin, viidennessä maaottelussaan Yhdysvaltoja vastaan.

## Seurat

* 1994–1999 Olimpia Asunción (Paraguay)
* 1999–2001 Club Atlético Lanús (Argentiina)
* 2001–2005 Santos Laguna (Meksiko)
* 2005– Club Deportivo Cruz Azul (Meksiko)

## Lähteet
Eclipse (Amorphiksen albumi)

**Eclipse** on Amorphiksen seitsemäs studioalbumi, joka julkaistiin 15. helmikuuta 2006. Albumi on äänitetty Helsingissä Sonic Pump Studiosilla.

Amorphiksen edellisen laulajan, Pasi Koskisen, lähdettyä yhtyeestä Eclipse on Tomi Joutsenen ensimmäinen albumi yhtyeessä. Eclipsellä Amorphis myös palasi Kalevala-aiheisiin sanoituksiin, jotka kertovat Kullervon tarinan.

## Vastaanotto
Albumi myi suomessa kultalevyyn oikeuttavan määrän.

## Kappaleet
Sanat: Paavo Haavikko ja englanniksi kääntäminen: Anselm Hollo, ellei toisin mainita.

## Kokoonpano
* Niclas Etelävuori – basso
* Esa Holopainen – soolokitara
* Tomi Joutsen – laulu
* Santeri Kallio – kosketinsoittimet
* Tomi Koivusaari – rytmikitara
* Jan Rechberger – rummut

## Arvostelut
* About.com: 
* AllMusic: 
* Blabbermouth: 
* Desibeli.net: 
* Imperiumi.net: 
* Soundi: 
* Sputnikmusic: 

## Lähteet

## Aiheesta muualla
* Päivi Parhi-Riikola: Amorphis takoo Kalevalasta metallia. Kaltio, syyskuu 2006.
* Sanoitukset Amorphiksen kotisivuilla.
* 
*
Reppu 2

**Reppu 2 – toinen repullinen kuolemattomia Eppu-klassikoita** on Eppu Normaalin vuonna 2003 ilmestynyt kokoelma-albumi, joka sisältää yhtyeen vähemmän tunnettuja mutta kuitenkin suosittuja kappaleita. Levy on jatkoa vuonna 1996 ilmestyneelle *[[Repullinen hittejä]]* -albumille ja sisältää sen tavoin kappaleita yhtyeeltä eri vuosilta ja eri levyiltä.

## Kappaleet

### CD 1
#  - *[[Valkoinen kupla]]* (1986)
#  - *[[Tie vie]]* (1982)
#  - *[[Aku ja köyhät pojat]]* (1983)
#  - *[[Historian suurmiehiä]]* (1990)
#  (julkaistu alun perin Kitara, taivas ja tähdet -singlen b-puolella 1985)
#  - *[[Kahdeksas ihme]]* (1985)
#  - *Kahdeksas ihme* (1985)
#  - *[[Imperiumin vastaisku (albumi)|Imperiumin vastaisku]]* (1988)
#  - *[[Studio Etana]]* (1993)
#  - *[[Cocktail Bar]]* (1981)
#  (julkaistu alun perin Pannaan pannaan -singlen b-puolena 1982)
#  (julkaistu alun perin singlenä 1979)
#  - *[[Aku ja köyhät pojat]]* (1983)
#  - *[[Maximum Jee & Jee]]* (1979)
#  - *Maximum Jee & Jee* (1979)
#  - *Maximum Jee & Jee* (1979)
#  (julkaistu alun perin Voi kuinka me sinua kaivataan -singlen b-puolena 1985)
#  - *[[Rupisia riimejä, karmeita tarinoita]]*  (1984)

### CD 2
#  - *Kahdeksas ihme* (1985)
#  - *Rupisia riimejä, karmeita tarinoita*  (1984)
#  - *Imperiumin vastaisku* (1988)
#  *Studio Etana* (1993)
#  - *Valkoinen kupla* (1986)
#  - *Rupisia riimejä, karmeita tarinoita*  (1984)
#  - *[[Akun tehdas (albumi)|Akun tehdas]]* (1980)
#  - *Valkoinen kupla* (1986)
#  (julkaistu alun perin Nyt reppuni jupiset riimisi rupiset -singlen b-puolena 1984)
#  (julkaistu alun perin singlenä 1982)
#  - *[[Aknepop]]* (1978)
#  - *Cocktail Bar* (1981)
#  - *Cocktail Bar* (1981)
#  - *Aku ja köyhät pojat* (1983)
#  - *Tie vie* (1982)
#  - *Kahdeksas ihme* (1985)
#  - *Tie vie* (1982)

## Lähteet
* CD-levy POKOCD 300 (Poko Rekords, 2003)
### Viitteet
Individual Thought Patterns

**Individual Thought Patterns** on Death-yhtyeen viides studioalbumi, joka julkaistiin vuonna 1993.

Tyylillisesti albumi on suoraa jatkoa edeltäjä *[[Human (Death)|Humanille]]*. Tekninen ja progressiivinen death metal sai selvästi jazz-vaikutteita Chuck Schuldinerin kokeellisen sävellystyön tuloksena. Albumilla Schuldiner jakoi myös vastuuta kitaratyöskentelyssä: King Diamondin Andy LaRocque soitti miltei puolet levyn kitarasooloista. 

*Individual Thought Patterns* sisältää Schuldinerin uran eräitä arvostetuimpia kitarariffejä. ''Guitar Player'' -lehti listasi albumin vuonna 1994 kaikkien aikojen kahdenkymmenen parhaimman metallikitara-albumin joukkoon.

*Individual Thought Patternsin* viimeinen raita on Deathin luultavasti tunnetuin kappale "The Philosopher", josta tehtiin myös musiikkikanava MTV:llä näkyvyyttä saanut video. Animaatiohahmot ''Beavis ja Butt-head'' arvostelivat videon omassa ohjelmassaan.

## Kappaleet
#
#
#
#
#
#
#
#
#
#

## Kokoonpano
* Chuck Schuldiner – kitara, laulu, tuottaja
* Gene Hoglan – rummut 
* Andy LaRocque – kitara 
* Steve DiGiorgio – basso

;Muut tekijät
* Scott Burns – tuottaja, äänittäjä
* Rene Miville – kansitaide

## Arvostelut
* Allmusic: 
* Record Collector: 
* Sputnikmusic: 

## Listasijoitukset
### Albumilista
Billboard (Pohjois-Amerikka)

Suomen virallinen lista

## Lähteet

## Aiheesta muualla
* Albumin sanoitukset
* 
*
Jylppy

**Jylppy** on kaupunginosa Kotkassa. Kaupunginosa sijaitsee Hovinsaaren itäosassa Kotkansaaren pohjoispuolella. Jylpyn rajana on lännessä Hyväntuulentie ja Kotkantie Metsolan kaupunginosaan, pohjoisessa valtatie 7 Kyminlinnan kaupunginosaan, idässä Kymijoen Huumanhaara ja Huumanpohja Jumalniemen kaupunginosaan ja etelässä Kotkan rata ja Takojantie Hovinsaaren kaupunginosaan.

Jylppy on nykyään lähinnä pienteollisuusaluetta. Kaupunginosan alueella sijaitsee myös Metsolan urheilukenttä.

## Historia

Jylpyn alue kuului muun Hovinsaaren mukana Kyminkartanon lampuotilääniin. Kustaa III:n sodan jälkeen alue otettiin Ruotsinsalmen ja Kyminlinnan kaksoislinnoituksen käyttöön. Vuonna 1884 Jylpyn alue liitettiin Kymistä Kotkaan. Alue kuului silloin Hovinsaaren kruununpuiston maihin.

## Lähteet
Ternopil

**Ternopil** (, *Ternopil*, ) on kaupunki Galitsiassa, Länsi-Ukrainassa Seretjoen varrella, 132&nbsp;km itään Lvivistä. Se on Ternopilin alueen pääkaupunki. Kaupungin asukasluku oli 217&nbsp;112 vuonna 2013.

Kaupungin perusti vuonna 1540 Jan Amor Tarnowski puolalaiseksi sotilasleiriksi. Vuonna 1772 se jäi ensimmäisessä Puolan jaossa Itävallalle. Vuonna 1870 valmistui rautatie Lviviin.

Ensimmäisen maailmansodan aikana kaupunki vaihtoi usein omistajaa, ja perääntyvät venäläiset polttivat sen 1917. Itävalta-Unkarin hajoamisen jälkeen siitä tuli Länsi-Ukrainan kansantasavallan pääkaupunki 11. marraskuuta 1918 puolalaisten vallattua Lvivin. Kesällä 1920 se jäi etenevälle puna-armeijalle. Riian rauhassa 1920 Ternopil jäi Puolalle, mutta liitettiin Neuvostoliittoon 1939 ja osaksi Ukrainan sosialistista neuvostotasavaltaa, mikä jäi voimaan toisen maailmansodan jälkeen.

Kaupunki on merkittävä Ukrainan länsiosien maantie- ja rautatieliikenteen risteyspaikka. Lännestä Lvivistä (132&nbsp;km) päästä saapuva valtatie M12 (osa eurooppatietä E50 kulkee kaupungin kautta ja jatkaa idässä Hmelnytskyitä kohti (106&nbsp;km) jatkaakseen kauemmas itään. Pohjoisesta saapuu puolestaan valtatie M19, joka muodostaa osan eurooppatietä E85. Tämä Itämeren rannalta Liettuasta alkava maantieyhteys jatkaa etelässä Tšernivtsin jälkeen Romanian puolelle ja sieltä Välimeren äärelle Kreikkaan..


Kuva:Ternopil (55).JPG|Talvinen katunäkymä.
|Sankaripatsas ja Neitsyt Marialle omistettu, aiemman dominikaaniluostarin kirkko vuodelta 1779.


## Lähteet

## Aiheesta muualla

* Ternopilin kaupunginhallitus
Josip Šimunić

**Josip ”Joe” Šimunić** (s. 18. helmikuuta 1978 Canberra) on australialaissyntyinen jalkapalloilija, joka maajoukkuetasolla on edustanut Kroatiaa vuodesta 2001. Hänen vanhempansa muuttivat Australiaan Jugoslaviasta. 

Topparina pelaava Šimunić aloitti uransa Australiassa Melbourne Knightsissa vuonna 1995 ja voitti liigamestaruuden kaudella 1995/1996. Vuonna 1998 hän siirtyi Bundesliigan Hamburger SV:hen. Vuodesta 2000 Šimunić on pelannut Hertha BSC Berlinissä. 

Šimunić pelasi ensimmäisen maaottelunsa 10. marraskuuta 2001 Koreaa vastaan ja on sittemmin edustanut Kroatiaa vuoden 2002 MM-kisoissa, 2004 EM-kisoissa ja 2006 MM-kisoissa. Hän on pelannut 45 ottelua, joissa on tehnyt kolme maalia (tilanne 22. kesäkuuta 2006). 

Šimunić sai vuoden 2006 MM-kisoissa ottelussa Australiaa vastaan punaisen kortin. Šimunić oli saanut ottelussa keltaisen kortin 61. peliminuutilla ja tuomari Graham Poll näytti hänelle toista keltaista korttia taklauksen jälkeen 90. minuutilla, mutta ei lähettänyt häntä ulos kentältä. Lopulta kolme minuuttia myöhemmin Poll antoi Šimunićille suunsoitosta kolmannen keltaisen kortin ja tällä kertaa sen jälkeen punaisen. FIFA mainitsi alun perin kaikki kolme varoitusta otteluraportissa , mutta poisti toisen (90. minuutin varoituksen) keltaisen kortin myöhemmin .

## Lähteet
Lentokenttä (Vantaan kaupunginosa)

**Lentokenttä** () on Vantaan keskiosissa sijaitseva kaupunginosa, johon kuuluu Helsinki-Vantaan lentoaseman alue kiitoteineen, huolto- ja suoja-alueineen sekä lentoasemarakennuksen tontti pysäköintialueineen. Pinta-alaltaan 14,3 neliökilometrin laajuinen kaupunginosa on Vantaan suurin. Lentokentän kaupunginosa kuuluu Aviapoliksen suuralueeseen.

Lentokentän kaupunginosa on Vantaan suurin työpaikkakeskittymä. Vuoden 2013 lopussa kaupunginosa tarjosi työtä yli 10&nbsp;300&nbsp;ihmiselle, joista enemmistö toimi palvelusektorilla. Asukkaita oli vuoden 2020 lopussa vain 10. Asuntoja ei meluhaittojen takia alueella enää juurikaan ole, sillä ne rajattiin 2000-luvun kaupunginosajaon muutoksissa toisaalle. Lentoasemalle saapuu tai sieltä lähtee arkipäivisin keskimäärin 500 lentoa. Vuonna 2015 kentän kautta matkusti yli 16 miljoonaa ihmistä.

Alueelle on sijoittunut monien lentoyhtiöiden toimistoja, logistiikkapalveluita rahtiasemineen ja lentokonehalleja korjaamoineen. Lentoasemalla on pelastusasema (joka on koko Keski-Uudenmaan pelastuslaitoksen päätoimipiste), pohjavedenottamo ja sähkölaitos turvaavat pääasiassa lentoaseman toimintaa. Ammattiin valmistavaa koulutusta antaa kaupunginosassa Finavian perustaman ANS Finland -yhtiön Avia College. Lentokentän vesitorni purettiin 2010-luvulla.

Lentoasemarakennuksessa on ravintoloita, kauppoja ja pankkeja sekä majoitustiloja. Osa palveluista on kuitenkin varattu vain turvatarkastuksessa käyneille matkustajille. Lentoaseman yhteydessä on myös linja-autoliikenteen terminaali, ja Kehärataan kuuluva rautatieasema. 

Lentokenttäalueelta huuhtoutuvien hulevesien käsittelyä on suunniteltu parannettavan, jotta kenttäalueella muun muassa lentoturvallisuuden vuoksi käytettävät ympäristölle haitalliset kemikaalit kuten jäänestoaineet eivät pääsisi Keravanjoen sivupuro Kylmäojan läntiseen haaraan. Aiemmin huonoon kuntoon päässeen Kylmäojan veden laadussa on onneksi ollut parantumista, joka ilmenee myös taimenten nousukudun palautumisena puroon.

## Lähteet

## Aiheesta muualla
Isi hoitaa

**Isi hoitaa** on vuonna 2003 valmistunut komediaelokuva. Elokuvan pääosissa ovat Eddie Murphy ja Jeff Garlin.  Sille tehtiin vuonna 2007 jatko-osa Isi hoitaa 2.

## Juoni
Tunnollinen isä menettää hyvän työpaikkansa ja joutuu taloudelliseen ahdinkoon. Tilanteen pelastamiseksi hän avaa kahden ystävänsä kanssa päiväkodin.

## Näyttelijät

### Suomenkielisissä äänirooleissa

### Suomenkielinen versio

## Aiheesta muualla
*
Urkuri

**Urkuri** eli **urkujensoittaja** eli **urkutaiteilija** on muusikko, joka soittaa urkuja. Urkuri voi soittaa uruille sävellettyjä sooloteoksia, hän voi soittaa yhtyeen tai orkesterin kanssa tai säestää yhtä tai useampaa soittajaa tai soolosoittajaa. Hän voi säestää seurakunnan virsilaulua ja soittaa liturgista musiikkia.

Diplomiurkuri on Taideyliopiston Sibelius-Akatemiassa urkudiplomin suorittanut muusikko. Urkudiplomi myönnetään urkujensoiton loppututkinnon hyväksytystä läpäisemisestä.

## Lähteet

## Aiheesta muualla
Sanahin

**Sanahin** (armeniaksi: Սանահին) on kylä Armenian Lorrin maakunnan Alaverdin kaupungin alueella. Kylä on merkittävä luostarikompleksistaan, joka on yhdessä läheisen, hieman kaakkoon päin sijaitsevan Haghpatin luostarin kanssa listattu Unescon maailmanperintöluetteloon.

Yhdessä näihin luostareihin rakennettiin yli kolmen vuosisadan kuluessa yli 20 erilaista kirkkoa tai kappelia, neljä laajennusosaa, kellotorneja, hautoja, akatemian rakennus, kirjavarastoja, ruokaloita, siltoja ja lukuisia asuintaloja. Sanahinin luostarialue kuuluu Armenian apostoliselle kirkolle ja siellä on useita kaiverrettuja muistokiviä ja piispojen hautoja ympäri aluetta.

Pyhäkköalueen sisällä on Jumalanäidille (Astvatzatzin) omistettu kirkko vuodelta 928–934. Se on luostarin vanhin rakennus ja sen rakensivat Bysantista paenneet munkit. Kirkon eteishalli on rakennettu 1211 ja luostarin kirjasto vuonna 1063. Luostarim Akatemiassa opetettiin lääketiedettä 1100-luvulla. Kylän nimi Sanahin tarkoittaa ’vanhempi kuin tuo toinen’, missä toinen tarkoittaa Haghpatin naapurikylää ja sen luostaria.

Sanahinin kylä tunnetaan myös kuuluisien Mikojanin veljesten synnyinpaikkana. Kylässä on myös Mikojaneille omistettu museo. Artjom Mikojan oli lentokonesuunnittelija, joka oli yksi MiG-hävittäjän suunnittelijoista, ja Anastas Mikojan oli venäläinen poliitikko, joka tunnetaan politbyroon pitkäaikaisimpana, sitä 60 vuotta palvelleena jäsenenä.


Sanahin Monastery.jpg|Luostarin itäinen julkisivu.
Sanahin - gavit.jpg|


## Lähteet

## Aiheesta muualla

*Sanahinin luostari Armenica.orgissa 
*Luostari Armeniapediassa
Okinami

**Okinami** (, ’taivaisiin nouseva aalto’) oli keisarillisen Japanin laivaston Yūgumo-luokan hävittäjä toisessa maailmansodassa.

## Palvelus
*Okinami* liitettiin palvelukseen otettaessa koulutukseen ensimmäisen laivaston 11. hävittäjälaivueeseen Makino Hiroshin komennossa. Alus siirrettiin 10. helmikuuta 1944 toisen laivaston 2. hävittäjälaivueen 31. viirikköön. Se suojasi 26. helmikuuta – 8. maaliskuuta joukkojenkuljetussaattueen Ujinasta Saipanille ja Guamille. Alus avusti 29. helmikuuta Yhdysvaltain laivaston sukellusvene ''USS Troutin'' upottamisessa sekä *Sakito Marun* 1 720 eloonjääneen pelastustöissä. Se palasi 16. maaliskuuta Japaniin.

*Okinami* suojasi 20.–28. maaliskuuta joukkojenkuljetussaattuetta Yokosukasta Trukille, josta se suojasi seuraavana päivänä edelleen *Sanyo Marun* Saipanille. Alus saapui 2. huhtikuuta Saipanille, josta se seuraavana päivänä suojasi tankkerisaattuetta Tarakanin kautta Balikpapanille. Alus saapui 16. huhtikuuta Balikpapanille, josta se suojasi 17. huhtikuuta – 7. toukokuuta tankkerisaattueen Saipanille ja takaisin. Alus suojasi 13.–15. toukokuuta tankkerisaattueen Balikpapanilta Tawitawiin, josta se matkasi seuraavana päivänä Davaoon palaten 19. toukokuuta takaisin.

*Okinami* suojasi 10.–12. kesäkuuta taistelulaivoja *[[Yamato (taistelulaiva)|Yamato]]* ja *Musashi* Tawitawilta Batjaniin tukemaan Biakin joukkojensiirtoja. Alus erkani seuraavana päivänä osastosta suojaamaan amiraali Ugakin osastoa, joka matkasi Filippiinienmerelle liittyäkseen amiraali Ozawan laivastoon. Alus osallistui 19.–20. kesäkuuta amiraali Kuritan laivaston mukana Filippiinienmeren taisteluun.

*Okinami* suojasi 8.–16. heinäkuuta joukkojenkuljetussaattueen Kuresta Okinawalle ja edelleen Linggaan. Alus suojasi 18.–20. lokakuuta laivaston Linggasta Bruneihin. Se oli 23.–25. lokakuuta Leytenlahden taistelussa amiraali Takeo Kuritan harhautusosastossa. Se pelasti yhdysvaltalaisten upottaman Mogami-luokan risteilijä *[[Suzuya (1934)|Suzuyan]]* 416 miehistönjäsentä, mukaan lukien laivan kapteenin. Amerikkalaiset kohdistivat ilmahyökkäyksen myös *Okinamia* vastaan, jolloin se kärsi pieniä vaurioita lähelle osuneiden ammusten ja tulituksen vuoksi sekä tappioina 34 miehistön jäsentä.

*Okinami* lähti 26. lokakuuta Coronista merelle, minkä jälkeen se suojasi vaurioituneen *[[Kumano (1936)|Kumanon]]* Manilaan, jonne alukset saapuivat 28. lokakuuta. Alus suojasi 1.–2. marraskuuta joukkojenkuljetussaattue TA No.2:n Manilasta Ormocille.

Manilassa amerikkalaisten ilmahyökkäys vaurioitti 5. marraskuuta laivaa, ja 28 miehistönjäsentä kaatui tai haavoittui. Alus määrättiin Caviten telakalle korjattavaksi, mutta *Okinami* upposi 13. marraskuuta 1944 yhdysvaltalaisten ilmahyökkäyksessä. *Okinamiin* osui yksi ja useita pommeja räjähti aluksen lähellä, jolloin se upposi matalaan veteen 15 kilometriä Manilasta länteen. Aluksen miehistöstä sai surmansa 14 ja 19 haavoittui. Aluksen komentaja oli eloonjääneiden joukossa.

## Lähteet
*
*

### Viitteet

## Aiheesta muualla
*CombinedFleet.com: ''Yūgumo''-luokan hävittäjät 
*CombinedFleet.com: ''Okinamin'' historia
Waltzer

**Waltzer** on perinteinen huvipuistolaite, joka on yleinen varsinkin kiertävissä tivoleissa. Laitteessa on lukuisia vaunuja jotka voivat pyöriä vapaasti yksitellen kiertäen samalla keskuspistettä, kuin karusellissa. Laitteen lattia ei ole tasainen ja näin vaunut nousevat ja laskevat kevyesti samalla kun laite pyörii, ja matkustajien paino saa vaunun pyörimään. Joskus apulainen voi kävellä alustalla ja pyörittää vaunuja käsin, jotta vaunut pyörisivät vieläkin enemmän ja ajo olisi hurjempi. Suomessa Waltzereita on Tivoli Sariolassa ja Tivoli Seiterässä.
Isabella Ochichi

**Isabella Bosibori Ochichi** (s. 28. lokakuuta 1979) on kenialainen kestävyys- ja maastojuoksija.

Ochichin ensimmäiset kansainväliset kilpailut olivat puolimaratonin maailmanmestaruuskilpailut 2001 Bristolissa, joissa hän sijoittui kahdeksanneksi. Seuraavana vuonna hän voitti MM-pronssia maastojuoksun MM-kisoissa Dublinissa lyhyellä matkalla ja juoksi kymmenenneksi IAAF:n GP-finaalissa 3 000 metrin juoksussa. Vuonna 2003 hän sijoittui maastojuoksun MM-kisoissa Lausannessa lyhyellä matkalla neljänneksi. Pariisin MM-kisoissa hän oli 5 000 metrin juoksussa kuudes ja  samalla matkalla viides. Samana vuonna hän voitti Keniassa poliisien mestaruuden 1 500 metrin juoksussa.

Vuonna 2004 Ochichi juoksi Brysselissä maastojuoksun MM-kisoissa lyhyellä matkalla viidenneksi. 28. maaliskuuta 2004 hän juoksi 5 kilometrin maantiejuoksun maailmanennätyksen ajalla 14.53.  Hän saavutti uransa suurimman saavutuksen Ateenan kesäolympialaisissa voittamalla olympiahopeaa 5&nbsp;000 metrillä ajalla 14.48.19. Myöhemmin samana vuonna hän oli  samalla matkalla toinen. Kauden kärkiaika 3&nbsp;000 metrillä jäi hänen nimiinsä, kun hän juoksi Pariisin Kultainen liiga -osakilpailussa ajan 8.31,32. Ochichi avasi vuoden 2005 kilpailukauden juoksemalla maastojuoksun MM-kisoissa lyhyellä matkalla kolmanneksi ja pitkällä matkalla viidenneksi. Hän sai lisäksi molemmilla matkoilla joukkuekilpailun MM-hopeaa. Helsingin MM-kisoissa hän oli 5&nbsp;000 metrillä kahdeksas ja  3&nbsp;000 metrillä neljäs. Vuonna 2006 Ochichi voitti Kansainyhteisön kisoissa 5&nbsp;000 metrin kilpailun. Maastojuoksun MM-kisoissa Fukuokassa hän oli lyhyellä matkalla kymmenes ja samalla voittamassa MM-hopeaa joukkuekilpailussa.

## Lähteet
* 

### Viitteet
Bolzano

**Bolzano** () on autonomisen Etelä-Tirolin alueen pääkaupunki Italian pohjoisosassa. Kaupungissa oli vuoden 2021 alussa 107&nbsp;467 asukasta. Vuonna 2011 kaupungin väestöstä noin 73,8&nbsp;% puhui äidinkielenään italiaa, 25,5&nbsp;% saksaa ja 0,7&nbsp;% ladinia. Kaupunkia ympäröivällä Etelä-Tirolin alueella saksa on enemmistökielenä.

Yksi Bolzanon tunnetuimmista nähtävyyksistä on Etelä-Tirolin arkeologinen museo, jossa on säilytetty Ötzi-muumiota vuodesta 1998 lähtien.

## Ilmasto
Bolzanossa vallitsee lauhkea ilmasto. Vuorokauden keskimääräinen ylin lämpötila vaihtelee 6–29 °C:n välillä ja alin lämpötila −5–16 °C:n välillä. Lämpimintä on heinäkuussa ja kylmintä tammikuussa. Vuosittainen sadanta on noin 710 millimetriä.

## Lähteet

## Aiheesta muualla

* Kaupungin verkkosivut 
* Lauri A. Leppänen : Das Batzenhäusl in Bozen, Suomen Kuvalehti, 31.3.1926, nro 13-14, s. 42, Kansalliskirjaston digitaaliset aineistot
Geghard

**Geghardin luostari** (armeniaksi: Գեղարդ) on omalaatuinen rakennelma Armeniassa Kotajk'in maakunnassa. Osittain viereisten kallioiden sisään rakennettu luostari on myös listattu UNESCOn maailmanperintöluetteloon.

Vaikka Neitsyt Marialle omistettu pääkirkko on rakennettu 1215 ja sen suuri eteisosa 1215–1225, kerrotaan, että Georgios Valontuoja perusti luostarin 300-luvulla luolassa sijainneen pyhän lähteen paikalle. Vanhin, 600-luvulla valmistunut luostarin muurien ulkopuolella sijaitseva luolakirkko on omistetty luostarin perustajalle. Luostaria on tästä syystä kutsuttu aiemmin nimellä **Ayrivank** (*luolan luostari*). Vuonna 1240 rakennettiin pääkirkon eteisestä aukeava vasemmanpuoleinen luolakappeli, jossa on lähdevesiallas- Veden uskotaan olevan erityisen pyhää tai aiankin tuovan onnea. Eteisen oikealle puolelle avattiin 1263 toinen luolakappeli. Kirkon ulkopuolella on vielä yksi kiveen kaivettu luolakirkko. 

Luostarin nykyisten rakennusten valmistumisen (900–1200 -luvut) jälkeen luostarin nimi muutettiin viitaamaan keihääseen, josta luostarin nykynimi on peräisin. Nykyäänkin siitä käytetään usein nimeä **Geghardavank** (Գեղարդավանք, *keihään luostari*), sillä luostarissa kerrotaan säilytetyn pitkään muiden muinaismuistojen seassa keihästä, jolla roomalaissotilas haavoitti Jeesusta ristiinnaulitsemisen aikana. Sittemmin keihäs on siirretty Etšmiadzinin katedraalin museoon.

Jyrkkäreunaiset kalliot, jotka reunustavat Geghardia, kuuluvat Azat-joen rotkoon. Osa luostarikompleksin kirkoista on kokonaan kaivettu esiin kalliosta, kun osa on yksityiskohtaisia rakennuksia, joiden ulkoseinät ovat arkkitehtuurisesti monimuotoisia ja huoneet ovat syvällä kalliossa.

## Lähteet

## Aiheesta muualla

*Geghard luostari Armenica.org  
*Geghardin luostari Armeniapediassa
Vapaapudotustorni

**Vapaapudotustorni** on huvipuistolaite, joka on korkea torni. Torniin on kiinnitetty vaunu tai vaunuja, joissa matkustajat istuvat. Tavallisesti vaunu nostetaan ylös ja pudotetaan nopeasti tornin huipulta, tornin alapäässä jarrut pysäyttävät vaunun. 

## Suomen vapaapudotustornit

Suomessa on kuusi isoa vapaapudotustornia:
*PowerParkissa sijaitseva "Dragon Tower". Laite on 75 metriä korkea, sitä voidaan ajaa joko vapaapudotuksena tai maisema-ajona asiakkaan halun mukaan.
*Linnanmäellä on "Kingi", joka on 75 metriä korkea ja kiihdyttää alastulossa 23 metriin sekunnissa.
*Linnanmäellä on "Raketti", 60 m korkea torni, jonka kelkka ammutaan korkeuteen paineilmalla ja annetaan pudota vapaasti, lopussa jarruttaen
*Särkänniemessä on "Boom", jossa torni nousee noin 68 metriin, vaunu pudotaan alas vapaapudotuksella. Tornissa yhdistyy myös nopea nousu ylös.
*Tykkimäelle on tulossa kesällä 2024 "Horisontti" niminen laite, jossa torni nousee noin 38 metriin. Laitteessa on kaksi erilaista ajo-ohjelmaa: rauhallinen maisema-ajo ja hiukset nostattava vapaa pudotus.
*Tivoli Sariolassa on "Sariola Tower", joka on 21 metriä korkea. Laite toimii samalla lailla kuin Mega Hip Hop.
*Suomen Tivolissa on "Mega Hip Hop", joka hinataan 15 metrin korkeuteen ja pudotetaan vapaasti alas.

Lapsille tarkoitettuja matalampia vapaapudotuslaitteita ovat Linnanmäellä Hiphop ja Hypytin, Tykkimäellä Pump Pump, Särkänniemessä Majakka, Funparkissa Tähtitorni ja PowerParkissa Jumpin' Star.

## Lähteet
Juhani Merimaa

**Kauko Juhani Merimaa** (s. 26. marraskuuta 1947 Toijala) on suomalainen musiikkialan vaikuttaja ja liikemies. Hän toimi rockklubi Tavastian toimitusjohtajana sekä järjesti muun muassa Ruisrock- ja Ankkarock-musiikkifestivaaleja. Häntä on sanottu suomalaisen rockbisneksen kunnioitetuimmaksi ja arvostetuimmaksi vaikuttajaksi.

## Elämä
Merimaa on opiskellut matematiikkaa ja on luonnontieteiden kandidaatti.

Merimaa johti Tavastiaa vuosina 1980–2023. Klubi oli hänelle ennestään tuttu, sillä hän toimi Tavastian omistaneen Hämäläis-Osakunnan kuraattorina 1970-luvun lopussa. Keväällä 2014 lähtien hän toimi Maria Veitolan kanssa *[[Tähdet, tähdet (televisiosarja)|Tähdet, tähdet]]* -viihdeohjelman tuomarina.

## Yksityiselämä
Juhani Merimaa on naimisissa ja hänellä on vaimonsa kanssa vuosina 1974 ja 1977 syntyneet tyttäret. Heistä vanhempi on Tiketin omistaja Mirva Merimaa. Mirvan poika Mikko Merimaa puolestaan jatkaa isoisänsä työtä toimimalla Tavastian ohjelmavastaavana vuoden 2019 syksystä lähtien.

Juhani Merimaa harrastaa jalkapalloa ja on Veikkausliigassa pelaavan HJK:n pitkäaikainen kannattaja. Hän istuu myös seuran hallituksessa.

## Lähteet

## Aiheesta muualla
* Turun Sanomien haastattelu 24.2.2001 (Arkistoitu 30.9.2007)
* Juomanlaskija: Tavastia Suomi-rockin Mekkana 30 vuotta
Andrade

**Andrade** on esimerkiksi seuraavien henkilöiden sukunimi:

* Abigail de Andrade (1864–1891), brasilialainen taiteilija
* Carlos Drummond de Andrade (1902–1987), brasilialainen runoilija
* Climério Almeida de Andrade (1924–1981), brasilialainen roomalaiskatolinen piispa
* Darwin Andrade (s. 1991), kolumbialainen jalkapalloilija
* Elinton Andrade (s. 1979), brasilialais-portugalilainen jalkapallo- ja beachfutismaalivahti
* Florentino de Andrade e Silva (1915–1989), portugalilainen roomalaiskatolinen piispa
* Geraldo Dantas de Andrade (1931–2021), brasilialainen roomalaiskatolinen piispa
* Gilson Andrade da Silva (s. 1966), brasilialainen roomalaiskatolinen piispa
* Henry Andrade (s. 1962), kapverdeläinen pika-aitajuoksija
* João da Matha de Andrade e Amaral (1898–1954), brasilialainen roomalaiskatolinen piispa
* Jorge Andrade (s. 1978), portugalilainen jalkapalloilija
* José Andrade, portugalilainen jalkapalloilija
* José Leandro Andrade (1901–1957), uruguaylainen jalkapalloilija
* Lady Andrade (s. 1992), kolumbialainen jalkapalloilija
* Leonor Andrade (s. 1994), portugalilainen laulaja ja näyttelijä
* Maria da Assunção Andrade Esteves (s. 1956), portugalilainen juristi ja poliitikko
* Mário de Andrade (1893–1945), brasilialainen runoilija, valokuvaaja ja taidekriitikko
* Maxwell Scherrer Cabelino Andrade (s. 1981), brasilialainen jalkapalloilija
* Oswald de Andrade (1890–1954), brasilialainen kirjailija
* Victor Andrade (s. 1995, brasilialainen jalkapalloilija

## Muita
* NRP Baptista de Andrade (F486), Portugalin laivaston Baptista de Andrade -luokan korvetti
* Baptista de Andrade -luokka

## Katso myös
* Andrada
Siperian kaanikunta

**Siperian kaanikunta** (siperiantataariksi Себер ханлыгы, ) oli 1400–1500-luvuilla Länsi-Siperiassa nykyisen Venäjän alueella sijainnut valtio, jonka väestön pääosan muodostivat Siperian tataarit.

1200-1400-luvuilla aluetta hallitsivat Tšingis-kaanin poika Jotši, tämän poika Šeiban jälkeläisineen sekä Tjumenin kaanit. Vuonna 1495 Tjumenin kaanin Ibakin murhasi Taibugin sukuun kuulunut Mahmet, josta tuli uuden Siperian tataariheimojen liiton johtaja. Hän siirsi hallinnollisen keskuksen Irtyšin varrella sijainneeseen Kašlykin eli Sibirin linnoitukseen, josta kaanikunta sai nimensä. 

Siperian kaanikunta rajoittui Permiin, Kazanin kaanikuntaan, Nogain ordaan, Kazakkien kaanikuntaan, teleutien ja selkuppien maihin. Pohjoisessa se ulottui Obin alajuoksulle saakka. Siperian turkkilaisten heimojen lisäksi kaanikuntaa asuttivat hantit, mansit, baškiirit ym. Siperian tataarit harjoittivat paimentolaisuutta, maataloutta ja käsityöammatteja. Pohjoisen elinkeinoja olivat metsästys, kalastus sekä poronhoito. Kaupankäynti oli etupäässä buharalaisten käsissä. Keski-Aasiaan, Venäjälle, Nogain ordaan, Kazanin kaanikuntaan, Mongoliaan ja Kiinaan vietiin turkiksia, nahkaa, kalaa, mammutinhampaita, villaa ym. Puolisotilaallisesti järjestetyn valtion johdossa oli feodaaliruhtinaiden valitsema kaani. Hallinnollisia ja sotilaallisia keskuksia olivat mm. Kyzyl-Turan, Kasim-Turan, Javlu-Turan ja Tonturin linnoitukset. Ylimystön uskonnoksi tuli islam.

1500-luvun alussa Siperian kaanikuntaa hävittivät etelän paimentolaiskansat. Vuonna 1555 Jediger-kaani solmi vasallisuhteen Moskovan Venäjään, mutta vuonna 1563 vallan kaapannut Kutšum katkaisi suhteen vuonna 1572 ja asettui vastustamaan Venäjän laajentumista. Vuonna 1582 Jermakin kasakkajoukot valtasivat kaanikunnan pääkaupungin Kašlykin. 1580–1590-lukujen vaihteessa venäläiset rakensivat alueelle Tjumenin, Tobolskin, Berjozovin ja Obdorskin linnoitukset. Kutšum joukkoineen siirtyi etelään, jossa hän jatkoi taistelua venäläisiä vastaan vuoteen 1598 saakka. Siperian kaanikunnan viimeinen hallitsija oli hänen poikansa Ali, jonka valta ulottui ainoastaan Išimin, Irtyšin ja Tobolin yläjuoksuille.

## Lähteet
*
Häpyrako

**Häpyrako**, *rima pudendi*, on isojen häpyhuulien väliin jäävä rako ja osa naisen sukupuolielimiä. Häpyrako on erogeeninen alue, ja siitä on yhteys virtsaputkeen ja emättimeen. Osalla naisista häpyrako näkyy vain viivana, mutta toisilla sen välistä työntyvät ulos sisemmät häpyhuulet.

## Lähteet

## Aiheesta muualla
Kuutamourakat

**Kuutamourakat** on suomalaisen heavy metal -yhtye Viikatteen vuonna 2004 julkaistu kokoelmalevy, joka sisältää kaikki yhtyeen omakustanteena julkaisemat äänitteet vuosilta 1998–2003. Mukana ovat EP:t ”Vaiennut soitto” (1998), sekä ”Roudasta rospuuttoon” (1999). Lisäksi levy sisältää vinyylisinglet ”Odotus” (2001) ja ”Iltatähden Rusko” (2003), sekä alun perin jo vuonna 1997 äänitetyn ”Piinaava Hiljaisuus” -vinyylisinglen ja KLV-yhtyeen kanssa äänitetyn split-singlen, joka on myös julkaistu alun perin vuonna 1997.

Kaarle Viikate on säveltänyt, sanoittanut ja sovittanut albumin kappaleet lukuun ottamatta kappaletta ”Iltatähden rusko”, jonka Arvo Viikate sävelsi, ja Kaarle Viikate sanoitti ja sovitti.

Albumi nousi Suomen virallisen listan sijalle 16.

## Kappaleet
#
#
#
#
#
#
#
#
#
#
#
#
#
#
#
#
#
#
#
#
#

## Kokoonpano
* Kaarle Viikate – laulu ja kielisoittimet
* Simeoni Viikate – lyömäsoittimet

## Arvostelut
* Desibeli.net: 
* Imperiumi.net: 
* Soundi: 

## Lähteet

## Aiheesta muualla
* 
*